Paskaidrojuma raksts

Madonas novada pašvaldības

2023. gada 30. novembra saistošajiem noteikumiem Nr. 19

“Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Paskaidrojuma raksta sadaļas** | **Norādāmā informācija** | | Saistošo noteikumu mērķis un grozījumu izdošanas nepieciešamības pamatojums | Saistošie noteikumi “Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā” (turpmāk – Saistošie noteikumi) izstrādāti ar mērķi grozīt un precizēt pašlaik spēkā esošos Madonas novada pašvaldības 2021. gada 25. novembra saistošos noteikumus Nr. 19 “Par sociālajiem pakalpojumiem Madonas novadā” (turpmāk – saistošie noteikumi Nr. 19), kas nosaka Madonas novada pašvaldības sniegto sociālo pakalpojumu veidus, to pieprasīšanas, saņemšanas un samaksas kārtību. Ar Saistošajiem noteikumiem tiek precizēta vairāku punktu redakcija, tiek precizēts krīzes centra pakalpojuma nosaukums, kā arī personas, kuras var saņemt krīzes centra pakalpojumu. Precizēts ilgstošas sociālās aprūpes un sociālās rehabilitācijas pakalpojums institūcijā bērniem atbilstoši pašvaldības izveidotajam pakalpojumam ģimeniskā vidē, pārveidojot to par ilgstošas sociālās aprūpes un sociālās rehabilitācijas pakalpojumu ģimeniskā vidē bērniem. Izveidots jauns pakalpojums “patversmes pakalpojums”, tiek svītrots no valsts finansētais pakalpojums “sociālā rehabilitācija bērniem, kuri cietuši no prettiesiskām darbībām” un tehnisko palīglīdzekļu patapināšanas pakalpojums. Ar Saistošajiem noteikumiem tieksamazinātas personas tiesības saņemt pašvaldības transporta un/vai mobilā pacēlēja pakalpojumu no 10 uz 2 reizēm gadā. Saistošajos noteikumos tiek paredzēta iespēja, ka līdztekus pašvaldības finansējumam Dienas aprūpes centrā pilngadīgām personām ar garīga rakstura traucējumiem, Dienas centrā pilngadīgām personām, Dienas aprūpes centrā bērniem ar funkcionāliem traucējumiem pašvaldības dome būs tiesīga noteikt līdzmaksājumu. Līdzmaksājumu varēs noteikt, ja līdzmaksājuma noteikšana nebūs aizliegta ar citiem normatīvajiem aktiem. Atbilstoši izmaiņām normatīvajos aktos vārds “ģimene” aizstāts ar vārdu “mājsaimniecība”. Precizēts Atelpas brīža pakalpojuma saturs un noteiktas personas, kuras ir tiesīgas saņemt šo pakalpojumu.  Ņemot vērā Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 186. punkta nosacījumus saistībā ar 138. punktu, lai izdarītu grozījumus noteikumos, sagatavots grozījumu noteikumu projekts. | | Saistošo noteikumu fiskālā ietekme uz pašvaldības budžetu | Saistošo noteikumu īstenošanai prognozētā aptuvenā fiskālā ietekme uz pašvaldības budžetu ir 1735612 *euro* gadā.  Saistošo noteikumu izpilde notiks Madonas novada pašvaldības kārtējā gada budžeta ietvaros.  Saistošo noteikumu īstenošanai finansējums ik gadu tiks paredzēts pašvaldības budžetā. | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – sociālos pakalpojumus sniedz tikai pamatojoties uz sociālā darba speciālista veiktu personas individuālo vajadzību un resursu novērtējumu, palielinot personu sociālo aizsardzību.  Ietekme uz vidi – nav attiecināms.  Ietekme uz iedzīvotāju veselību – nav attiecināms.  Ietekme uz uzņēmējdarbības vidi – nav attiecināms.  Ietekme uz konkurenci – Saistošajos noteikumos paredzētie pasākumi neierobežo konkurenci. | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi neietekmē līdzšinējās administratīvās procedūras. Netiek mainīta kārtība, kādā tiek sniegti pakalpojumi.  Nav paredzamas papildu administratīvo procedūru izmaksas. | | Saistošo noteikumu ietekme uz pašvaldības funkcijām un cilvēkresursiem | Jauna ietekme uz pašvaldības funkcijas, kuras izpildei tiek izstrādāti šie saistošie noteikumi – Pašvaldību likuma 4. panta pirmās daļas 9. punktā noteiktā autonomā funkcija: nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, netiek paredzēta.  Saistošo noteikumu izpildes nodrošināšanai tiks iesaistīti pašvaldības esošie cilvēkresursi, nav nepieciešams veidot jaunas pašvaldības institūcijas vai darba vietas. | | Saistošo noteikumu izpildes nodrošināšana | Saistošajos noteikumos noteiktos pakalpojumus administrēs pašvaldības iestāde “Madonas novada Sociālais dienests”. | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai – sniegt sociālos pakalpojumus, un paredz tikai to, kas ir vajadzīgs minētā mērķa nodrošināšanai. | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu grozījumu projekts no 2023. gada 30. oktobra publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. Publikācijā noteiktajā termiņā priekšlikumi netika saņemti. | |  |

Domes priekšsēdētāja vietnieks Z. Gora

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU